LATVIJAS UNIVERSITĀTES CIETVIELU FIZIKAS INSTITŪTA

STUDENTU UN JAUNO ZINĀTNIEKU PROJEKTU KONKURSA

2021./2022. g.

**NOLIKUMS**

# Vispārīgie jautājumi

* 1. Šis nolikums nosaka kārtību, kādā Latvijas Universitātes Cietvielu fizikas institūts (turpmāk tekstā Institūts) piešķir zinātniskās pētniecības projektu finansējumu studentiem un jaunajiem zinātniekiem[[1]](#footnote-1) **2021./2022. gadā.**
  2. Projektu konkursā (turpmāk tekstā – Konkurss) ar projekta pieteikumu var piedalīties Institūta strādājoši maģistranti, doktoranti[[2]](#footnote-2) un jaunie zinātnieki. Ja iesniegšanas brīdī projekta pieteicēja pamatdarba vieta nav Institūts, projekta iesniegumam jāpievieno pieteicēja parakstīts apliecinājums, ka projekta realizācijas laikā viņa pamatdarba vieta būs Institūts.
  3. Projektu īstenošanas laiks ir 12 mēneši, no **2021. gada 1. oktobra** līdz **2022. gada 30. septembrim**.
  4. Konkurss tiek izsludināts **2021. gada 8. jūlijā**, par to paziņojot Institūta mājaslapā un elektroniski nosūtot informāciju Institūta struktūrvienībām.
  5. Atbildīgais par Konkursa norisi ir Institūta direktora vietnieks mācību darbā (turpmāk tekstā – Konkursa organizētājs).

# Konkursa mērķi:

* 1. Veicināt Institūta prioritāro pētniecības virzienu - funkcionālo materiālu elektronikas un fotonikas, nanotehnoloģiju, nanokompozītu un keramikas, plāno kārtiņu un pārklājumu tehnoloģiju un materiālu struktūras un īpašību teorētisko un eksperimentālo pētījumu attīstību.
  2. Veicināt inovāciju attīstību visos augstāk minētajos pētniecības virzienos.
  3. Veicināt Institūta zinātniski pētniecisko un inovāciju kapacitāti.
  4. Sekmēt maģistrantu, doktorantu un jauno zinātnieku iesaistīšanos zinātniskajā un inovāciju darbā.
  5. Sniegt finansiālo atbalstu studentiem un jaunajiem zinātniekiem.

# Projektu pieteikšana

* 1. Piesakot projektu, tā vadītājs iesniedz Institūta sekretariātā šādus parakstītus dokumentus:
     1. projekta pieteikuma veidlapu (1. pielikums);
     2. projekta budžeta tāmi (2. pielikums);
     3. laboratorijas vadītāja piekrišanu projekta realizācijai (3. pielikums);
     4. CV (4.pielikums);
     5. pieteicēja parakstīts apliecinājums, ka projekta realizācijas laikā viņa pamatdarba vieta būs Institūts – ja nepieciešams.
  2. Papildus projekta pieteikumu (1. pielikums) un pieteicēja CV ar norādi “LU CFI studentu un jauno zinātnieku projektu konkursam” nosūta elektroniski uz [anatolijs.sarakovskis@cfi.lu.lv](mailto:anatolijs.sarakovskis@cfi.lu.lv).
  3. Projektu iesniegšanas termiņš ir **2021. gada 8. septembris, 17.00**.
  4. Projekta pieteikums iesniedzams latviešu valodā, ievērojot spēkā esošās literārās valodas normas. Nerezidenti[[3]](#footnote-3), ievērojot spēkā esošās literārās valodas normas, projekta pieteikumu var iesniegt angļu valodā.
  5. Projektu pieteikumu saturs uzskatāms par ierobežotas pieejamības informāciju, kas netiek izpausts trešajām personām.
  6. Konkursā nedrīkst pieteikt tēmas, kuras tiek finansētas no citiem avotiem.
  7. Konkursā nedrīkst pieteikt tēmas, kuras jau tika pieteiktas “Atbalsts pētniecības rezultātu komercializācijai” uzsaukumiem.
  8. Projekta pieteicējs un struktūrvienība, kurā pieteicējs ir nodarbināts, ir atbildīgi par:
     1. projekta īstenošanas atbilstību šī nolikuma nosacījumiem;
     2. projekta pieteikumā norādīto datu un informācijas patiesumu;
     3. pieteikumā norādīto rezultātu sasniegšanu;
     4. pārskata par projekta progresu sagatavošanu un veiktajiem maksājumiem;
     5. projektam piešķirtā finansējuma izlietojumu atbilstoši iesniegtajai projekta budžeta tāmei.

# Sagaidāmais rezultāts

* 1. Zinātniskajiem pētniecības projektiem:
     1. Projekta rezultāts ir ar projekta tematiku saistītas zinātniskās publikācijas Scopus indeksētos žurnālos:
        1. doktorantiem un jaunajiem zinātniekiem žurnālos ar SNIP>0.8
        2. maģistrantiem žurnālos ar SNIP>0.3.
     2. Zinātniskās publikācijas galvenajam un korespondējošajam autoram ir jābūt projekta vadītājam.
     3. Jauno zinātnieku vadītajos projektos zinātnisko publikāciju līdzautoru sarakstā nedrīkst būt promocijas darba vadītājs.
     4. Publikācijām jābūt pieņemtām publicēšanai žurnālā ne vēlāk kā 3 mēnešus pēc projekta beigām. Žurnālam iesniegtās publikācijas iesniedz arī konkursa organizētājam. Pēc raksta publicēšanas žurnālā projekta vadītājs nosūta publikācijas gala versiju ar žurnāla datiem konkursa organizētājam.
  2. Inovācijas projektiem:
     1. Projekta rezultāts ir:
        1. inovācija vismaz TRL3 līmenī (*experimental proof of concept*) ar aizpildītu tālākā inovācijas attīstības projekta pieteikuma formu (8. pielikums)

vai

* + - 1. vismaz viens Institūta patenta pieteikuma projekts saistīts ar projekta tematiku.
    1. Projekta izpildes laikā konsultācijas par patentēšanas un inovāciju attīstības projekta pieteikumu sagatavošanu nodrošinās Institūta Materize vienības darbinieki.
    2. Inovāciju projekta rezultātus, kas nav patentējami un neveido komercializējamu “*know-how*”, var publicēt zinātniskajā publikācijā Scopus indeksētā žurnālā
    3. Inovāciju projektiem rezultātiem jābūt sasniegtiem līdz 2021. gada 30. decembrim.

# Finansējums

* 1. Finansējums apstiprinātajiem projektiem tiek piešķirts no Institūta zinātnes bāzes finansējuma līdzekļiem.
  2. Projektu maksimālais finansējums ir:
     1. jaunajiem zinātniekiem – **12 000 EUR**;
     2. doktorantiem – **6 000 EUR**;
     3. maģistrantiem – **3 000 EUR**.
  3. Projektu konkursā tiek atbalstīti projekti jebkurā zinātnes (pētniecības) jomā, kas atbilst Institūta prioritāro pētniecības virzieniem (punkts 2.1.).
  4. Inovāciju projekta izpildē var piedalīties vairāki dalībnieki, un tā apjoms var atšķirties no punktā 5.2 minētā, nepārsniedzot 12 000 EUR.
  5. Finansējums tiek piešķirts 50% iesniegto projektu, kuri sasnieguši noteikto minimālo punktu skaitu atbilstoši p.6.5.5. noteiktajam.
  6. Projekta ietvaros tiek attiecinātas šādas izmaksas:
     1. atalgojums (sastāda ne mazāk kā 75% no kopējās summas), tai skaitā darba devēja sociālais nodoklis;
     2. komandējumu izmaksas, tai skaitā ar pētījuma veikšanu saistīto zinātnisko konferenču vai semināru dalības maksa;
     3. projekta zinātnisko pētījumu publicēšanas izmaksas;
     4. pētījumiem nepieciešamo materiālu un inventāra iegādes izmaksas, ievērojot Institūta noteikto kārtību preču iegādē.

# Pieteikumu vērtēšana

* 1. Projektu pieteikumus vērtē Institūta direktora vietnieka mācību darbā vai viņa pilnvarotās personas vadītā ekspertu komisija (turpmāk tekstā – Komisija).
  2. Komisijas sastāvā ir vadītājs un vismaz 2 eksperti no zinātniskajām laboratorijām.
  3. Katrā pieteikumu grupā komisija ir lemttiesīga, ja tajā piedalās vadītājs un vismaz 2 locekļi.
  4. Komisijā nedrīkst iekļaut personas no projektu pieteicēju vidus.
  5. Projektu pieteikumu vērtēšana notiek divās kārtās:
     1. pirmajā kārtā Komisijas vadītājs vērtē projektu pieteikumu atbilstību administratīvajiem kritērijiem (5. pielikums);
     2. ja projekta pieteikums neatbilst administratīvajiem kritērijiem, Komisija pieņem lēmumu par projekta pieteikuma noraidīšanu;
     3. projektu pieteikumu zinātnisko/inovatīvo kvalitāti Komisija vērtē, ņemot vērā sekojošos parametrus:
        1. Projekta izcilība (0,0 – 5,0 punkti ar soli 0,5 punkti);
        2. Projekta ietekme (0,0 – 5,0 punkti ar soli 0,5 punkti);
        3. Projekta īstenošana (0,0 – 5,0 punkti ar soli 0,5 punkti).
     4. ja nepieciešams, Komisija viena mēneša laikā var pieprasīt projekta pieteicējam paskaidrojumus vai papildu informāciju;
     5. Minimālais punktu skaits, lai pretendētu uz atbalstu, ir 10 punkti, tajā skaitā katrā kritērijā vismaz 3 punkti.
     6. balstoties uz pirmajā Konkursa kārtā iegūtiem novērtējumiem, Komisija lemj par pieteikumu virzīšanu otrajai Konkursa kārtai;
     7. otrajā kārtā izvirzīto pieteikumu pieteicēji publiski prezentē savus projektus, un komisija novērtē uzstāšanos (0,0 – 5,0 punkti ar soli 0,5 punkti).
     8. pēc otrās kārtas realizācijas Komisijas locekļi apkopo gala rezultātus (6. pielikums) un lemj par projektu virzīšanu finansējuma piešķiršanai.
     9. detalizēti vērtējuma dati ir ierobežotas pieejamības informācija, kas pieejama tikai Komisijas locekļiem.
  6. Komisija pieņem lēmumus ar vienkāršu balsu vairākumu. Esot vienādam balsu sadalījumam, noteicošā ir komisijas vadītāja balss.
  7. Komisija iesniedz Zinātniskajai padomei projektu sarakstu, norādot iegūto kopvērtējumu, ievērojot 5.5. noteikto kārtību. Zinātniskā padome lemj par finansējuma piešķiršanu.
  8. Pēc Zinātniskās padomes lēmuma pieņemšanas Konkursa rezultāti tiek paziņoti pieteicējiem, nosūtot vēstuli uz pieteikumā norādīto e-pasta adresi.
  9. Ja saistībā ar konkursa rezultātiem pretendenti vēlas saņemt padziļinātu informāciju, 10 (desmit) dienu laikā jāvēršas pie Konkursa organizētāja.

# Projekta izpildes kārtība

* 1. Pozitīva vērtējuma gadījumā projekts tiek reģistrēts Institūta noteiktajā kārtībā, un tam tiek piešķirts reģistrācijas numurs.
  2. Par projekta dokumentācijas sagatavošanu ir atbildīgs projekta vadītājs.
  3. Projekta izpildītājs saskaņo projekta finanšu plūsmu ar Konkursa organizētāju.
  4. Projekta līdzekļu izlietojums tiek uzskaitīts Institūta noteiktajā kārtībā.
  5. Konkursa organizētājs var pārtraukt projekta realizāciju, ja tiek konstatēts, ka projekta īstenošanai piešķirtais finansējums tiek izmantots neatbilstoši projekta pieteikumam.
  6. Projekta realizētāja saistību neizpildes gadījumā laboratorijai, kurā viņš ir nodarbināts, jāatmaksā Institūtam projektā iztērētie līdzekļi, bet projekta realizētajam tiek liegta iespēja divus gadus pēc projekta noslēguma piedalīties Institūta Studentu un jauno zinātnieku projekta konkursā. Lēmumu par iztērēto līdzekļu atmaksu projekta realizētāja saistību neizpildes gadījumā pieņem projektu vērtēšanas komisija.

# Pārskats par projekta izpildi

* 1. Ja Projekta izpildītājs paredz, ka projekta rezultāti netiks sasniegti līdz 2022. gada 30. septembrim, tad līdz 2022. gada 30. augustam projekta vadītājs iesniedz Konkursa organizētājam paplašinātu atskaiti par projektā paveikto, sniedzot detalizētu pārskatu par projekta pieteikumā aprakstīto projekta īstenošanas gaitu katra projekta kalendārā mēneša ietvaros. Pēc atskaites saņemšanas Komisija lemj vai piešķirt pagarinājumu projekta rezultātu fiksēšanai.
  2. Pārskatu par pabeigtu projektu papīra formā (7. vai 8. pielikums) un elektroniski tā vadītājs iesniedz Institūta sekretariātā divu nedēļu laikā pēc projekta izpildes termiņa beigām.
  3. Ja projekta sagaidāmais rezultāts ir publikācija, pārskatam jāpievieno apliecinājums (izdruka) no izdevēja, ka publikācija pieņemta publicēšanai.
  4. Līdz ar pārskatiem projekta vadītājs iesniedz arī brīvā formā sagatavotu populārzinātnisku informāciju par projekta rezultātiem (līdz 2 lpp. ar attēliem), kurus Konkursa organizētājs izvieto Institūta mājas lapā. Par inovāciju projektiem jāiesniedz arī ppt prezentācija potenciālajiem sadarbības partneriem.
  5. Ne vēlāk kā mēnesi pēc projektu īstenošanas laika beigām Komisija izskata iesniegtos pārskatus, pārbauda pabeigto projektu saistību izpildi un sagatavo apkopojumu par konkursa norisi.

# Citi jautājumi

* 1. Gadījumā, ja projekta vadītājs kādu iemeslu dēļ nolemj pārtraukt projekta realizāciju, viņš vēršas Konkursa komisijā ar iesniegumu, kurā izklāsta iemeslu, kāpēc projekta realizācija tiek pārtraukta.
  2. Konkursa komisija izskata iesniegumu un lemj par neizlietotā finansējuma piešķiršanu struktūrvienībai, kurā projekts tiek realizēts.
  3. Projekta realizācijas pārtraukšana neatbrīvo projekta vadītāju un struktūrvienību, kurā projekts tiek realizēts, no apņemto saistību izpildes.

# Publicitāte

* 1. Par projekta izpildi projekta vadītājs ziņo ikgadējā Institūta zinātniskajā konferencē vai uzstājoties Institūta zinātniskajā seminārā.
  2. Zinātniskajās publikācijās, kurās līdzautori ir darba attiecībās ar Institūtu, drīkst izteikt pateicību tikai studentu un jauno zinātnieku projektam, norādot sekojošo atsauci: “Financial support provided by Scientific Research Project for Students and Young Researchers Nr. xxx realized at the Institute of Solid State Physics, University of Latvia is greatly acknowledged”[[4]](#footnote-4).
  3. Gadījumā, ja publikācija top sadarbībā ar partneriem ārpus Institūta, ir pieļaujama ārējo partneru pateicības izteikšana citiem projektiem.
  4. Visās zinātniskajās un citās publikācijās, prezentācijās un informatīvajos materiālos (stenda referāti, izdrukas, u.c.), kuru autori norāda piederību LU Cietvielu fizikas institūtam, ir jābūt arī pateicībai Eiropas Savienībai, atbilstoši rīkojuma 18.06.2020. Nr. 15 – v/20 1. Pielikumā noteiktajā formā.

1. Jaunais zinātnieks šī nolikuma izpratnē – darbinieks, kurš ir ieguvis doktora zinātnisko grādu ne agrāk kā 7 gadus pirms projekta Konkursa izsludināšanas. [↑](#footnote-ref-1)
2. Attiecas arī uz **2020. gadā** bakalaura un maģistra grādu ieguvušajiem ar nosacījumu, ka viņi turpina savas studijas attiecīgi maģistrantūrā un doktorantūrā. [↑](#footnote-ref-2)
3. Nerezidenti ir privātpersonas, kuru mājsaimniecības atrodas ārpus Latvijas [↑](#footnote-ref-3)
4. Punktā 10.2 izteiktais ierobežojums neattiecas uz pateicības izteikšanu tādiem projektiem, kas saistīti, piemēram, ar lielu eksperimentālu vai aprēķina iekārtu izmantošanu (eksperimenta laika nodrošināšanu sinhrotronos, datora laika nodrošināšanu skaitļošanas centros un citiem). [↑](#footnote-ref-4)